
Vă înaintăm, alăturat, Raportul asupra propunerii legislative pentru modificarea şi completarea Legii administraţiei publice locale nr.215/2001 cu modificările şi completările ulterioare, trimisă Comisiei noastre pentru dezbatere în fond, cu adresa nr.P.l.x.- 938 din 11 decembrie 2006.



PRESEDINTE,




SECRETAR,


        RELU FENECHIU


        SERES DENES

 Camera Deputaţilor


Comisia pentru administraţie publică,

amenajarea teritoriului şi echilibru 

RAPORT
asupra propunerii legislative pentru modificarea şi completarea Legii administraţiei publice locale nr.215/2001 cu modificările şi completările ulterioare



1. Cu adresa nr.Pl.-x 938 din 11 decembrie 2006, Comisia pentru administraţie publică, amenajarea teritoriului şi echilibru ecologic a fost sesizată în vederea dezbaterii şi avizării în fond, cu propunerea legislativă pentru modificarea şi completarea Legii administraţiei publice locale nr.215/2001 cu modificările şi completările ulterioare.



La întocmirea Raportului s-au avut în vedere: 

· avizul favorabil al Consiliului Legislativ nr.1493 din 06.11.2006;
· punctul de vedere al Guvernului nr.3581/DRP din 24.11.2006;
Guvernul nu susţine adoptarea acestei iniţiative legislative. 


Propunerea legislativă a fost dezbătută şi analizată în fond, în procedură obişnuită, în şedinţa din 21 decembrie 2006. 



Propunerea legislativă are ca obiect de reglemntare modificarea Legii administraţiei publice locale nr.215/2001, în sensul ca pe durata mandatului, primarii şi viceprimarii comunelor şi oraşelor, precum şi preşedinţii şi vicepreşedinţii consiliilor judeţene să primească o indemnizaţie lunară, ca formă de salarizare a activităţii corespunzătoare funcţiei respective, ca bază de calcul pentru stabilirea drepturilor şi obligaţiilor care se determină în raport cu venitul salarial. Totodată, aceştia urmează să beneficiaze de sporul de vechime în muncă şi de alte drepturi prevăzute de lege.



Comisia pentru administraţie publică, amenajarea teritoriului şi echilibru ecologic, propune Plenului Camerei Deputaţilor respingerea acesteia, din următoarele motive :



- Potrivit art.2 alin.(1) din OUG nr.108/2005 privind unele  măsuri în domeniul salarizării persoanelor care ocupă funcţii de demnitate publică, alese şi numite, din administraţia publică locală, au dreptul la o indemnizaţie lunară reprezentând unica formă de remunerare a activităţii corespunzătoare funcţiei, iar prin Legea nr.286/2006 pentru modificarea şi completarea Legii administraţiei publice locale nr.215/2001 a fost specificat în mod clar că primarul şi viceprimarul, precum şi preşedintele şi vicepreşedintele consiliului judeţean nu beneficiază de sporul de vechime în muncă şi nici de alte sporuri prevăzute de lege.


- Promovarea acestei iniţiative legislative presupune un efort bugetar suplimentar din partea bugetelor locale ale unităţilor administrativ-teritoriale, în special a celor cu venituri reduse şi care se confruntă frecvent cu situaţii de subfinanţare chiar a cheltuielilor pentru salarii.


2. Propunerea legislativă face parte din categoria legilor organice, împrumutând acest caracter de la legea asupra căreia realizează intervenţia legislativă.




3. La lucrările Comisiei au fost prezenţi un număr de 29 de deputaţi, din totalul de 29 membrii ai Comisiei.
 


Raportul Comisiei a fost adoptat cu unanimitate de voturi.



4. Potrivit art.75 din Constituţia României, republicată, şi a art.92 din Regulamentul Camerei Deputaţilor, Camera Deputaţilor  este prima Cameră sesizată.


În urma dezbaterii, Comisia propune respingerea propunerii legislative.
PREŞEDINTE,



SECRETAR     



       RELU FENECHIU  

        SERES DENES

Consilier : Stelian Androne
Expert: Sofia Chelaru

